BaRok' Projekto

BaRok'-Projekto (origina nomo baRok') estas Brazila esperantlingva potenc-metalroka muzikgrupo.

BaRok'-Projekton fondis la gitaristoj Rafael Milhomem kaj Rafael Muniz en 2007. Centro de la bando estas en Goiânia, la ĉefurbo de la Brazila ŝtato Gojaso, kie loĝas la du Rafaeloj. Ilia muziko estas tre melodia potenca metalroko kun trajtoj de la baroka kaj de la klasika muzikoj.

La grupo en 2007 sendepende eldonis virtualan konceptan albumeton Bataltemp'. La rakonto de la albumeto estas epopeo pri milito.

Komence de la jaro 2013 la grupo anoncis rekomencon de sia agado. Ĝi starigis sian retejon kaj publikigis reklaman videon, en kiu oni anoncis preparadon de nova albumo, kiu nomiĝu “La Ruĝa Rivero”. Unu kanto de la preparata albumo laŭplane devis esti uzata por reklamaj celoj kaj publikigita frue en 2013. Tiu kanto estis eldonita kiel memstara unuopaĵo nomita La Plej Bona Ĉasisto en Oktobro 2013 per YouTube. La ĉefkantisto tiam estis Leo Yanes, kiu en la antaŭa albumo ĉefe kantis en la kanto Heredo de la Post-Milit.

 Membroj 
 Karliene Araújo - voĉo
 Rafael Milhomem - elektra gitaro
 Rafael Muniz - elektra gitaro
 Murilo Ramos - bas-gitaro
 Flávio Soares - drumo
 Miguel Brasil - klavaro

 Gastoj 
 Paulo Melo - kantado en Nobla Dezir'''
 Geovani Maia - kantado en Bataltemp
 Leo Yanes - kantado en Heredo de la Post-Milit' Luciano Vieira - klavara soloo en Heredo de la Post-Milit' Diskaro 
 Albumoj 
 2016 - Sovaĝa animo
 Antaŭparolo de Prapatra Kaciko
 Malbeno, pt. 1
 Ĉe ni estas Abasai’
 Droniga Pasio
 Reĝino de la Nokto
 Sovaĝa Animo
 Malbeno, pt. 2
 La Sagoj de Rudá
 Melodio de Akŭanduba
 Kaapora
 La Plej Bona Ĉasisto

 Albumetoj 
 2007 - Bataltemp' (virtuala dema albumeto)
 Nobla dezir’
 Heredo de la Post-Milit’
 Arbaro
 Bataltemp’

 2015 - Jen nia Viv-River’
 La Plej Bona Ĉasisto’
 Nobla Dezir’
 Arbaro
 Jen nia Viv-River’
 Bataltemp’
 Heredo de la Post-Milit’

 Unuopaĵoj 
 2013 - La Plej Bona Ĉasisto'' (virtuala unuopaĵo)

 Referencoj 

 Eksteraj ligiloj 






Kategorio:Potencmetalrokaj muzikaj grupoj
Kategorio:Brazilaj muzikaj grupoj
Kategorio:Esperantaj muzikaj grupoj